උදෑසනින්ම ගමන් අරඹන සංචාරක කණ්ඩායමකට නම් ගමන් විඩාව එතරම් නොදැනෙන බව අප එම මාර්ගයේ ගමන් කරනවිට අපට හැඟුණේ එහි තිබෙන පාරිසරික සුන්දරත්නය නිසාවෙනි. මෙම මාර්ගයෙහි මඳ දුරක් යන විට ගමන් මාර්ගයට පහළින් ගලායන දිය දහරාවක් අපට දිස්වේ. තුරුලතා අතරින් පෙනෙන කුඩා දුන්හිඳ නමින් හඳුන්වන එම දිය දහරාව ඉතා දැකුම්කලුය. මෙම මාර්ගය ආරම්භක ස්ථානයේ සිට අවසානය දක්වාම මග දෙපස හමුවන කඩමණ්ඩි ගමනෙහි නිරත වන ඔබගේ ගමන් විඩාව නිවාගැනීමට බොහෝ සෙයින් උපකාරී වේ. එහි තිබෙන ඕනෑම කඩයකින් කිතුල් හකුරු කැබැල්ලක් හා බෙලිමල් වතුර පොදක් තොල ගෑමට ඔබට අවකාශය ලැබේ. ඒ හැරුණු කොට පැණි දොඩම්, ප්‍රසිද්ධ සන්නාමයන්ගෙන් යුත් පැණිබීම, වතුර බෝතල්ද ඔබගේ විඩාව නිවාගැනීම සඳහා පානය කිරීමට එම වෙළෙඳසැල්හී විකිණීමට තිබේ. බඩගින්න නිවා ගැනීම සඳහා පැටිස්, කට්ලට්, බඩ ඉරිඟු වැනි කෙටි ආහාරද, යන එන ගමන් සපයන්නට නිවෙස්වල සැදූ පිරිසිදු බවින් අනූන තල, වැලිතලප, මුරුක්කු, ඉඟුරුදෝසි, පුහුල් දෝසි වැනි කැවිලි වර්ගද, නිවෙස්වලට ගෙන ඒම සඳහා කුරක්කන්, කිතුල් වැනි පිටි වර්ගද හබලපෙති, තල, මෙනේරි වැනි දේශීය නිෂ්පාදනද ඔබට සාධාරණ මිල ගණන් යටතේ එහිදී මිලදී ගත හැක. මතක සටහන් ලෙස තබාගැනීමට පන්කොළවලින් කරන ලද පන්මලු, පන් තොප්පි, හැඹිලි වර්ගද, වීදුරු, මැටි, ලී වලින් සැදූ ආයිත්තම්ද, කුඩා දරුවන් සඳහා සෙල්ලම් බඩුද ඔබට එහිදී පහසු මිල ගණන් යටතේ මිලදී ගැනීමට හැකියාව ලැබේ.
මාර්ගය ආරම්භයේ සිට අවසානය දක්වාම මග දෙපස හමුවන්නේ මොනවාද?
කඩමණ්ඩි